text:
за целевата скорост и целевия пробег (само за ниво 1А)
 Б7.
 Изчисления
 Б8.
 Изцяло електрически превозни средства, хибридни електрически превозни средства и хибридни превозни средства с горивен елемент със сгъстен водород
 Допълнение
 1.
 Крива на степента на зареждане на системата ПСНЕ
 2.
 Процедура за корекции въз основа на промяна в енергията на ПСНЕ
 3.
 Определяне на тока и напрежението на системата ПСНЕ при хибридни електрически превозни средства без външно зареждане (NOVC-HEV), хибридни електрически превозни средства с външно зареждане (OVC-HEV), хибридни електрически превозни средства с горивен елемент с външно зареждане (OVC-FCHV), изцяло електрически превозни средства (PEV) и хибридни превозни средства с горивен елемент без външно зареждане (NOVC-FCHV)
 4.
 Предварителна подготовка, привеждане към околната температура и условия на зареждане на системата ПСНЕ на PEV, OVC-HEV и OVC-FCHV
 5.
 Коефициенти на използваемост (КИ) за OVC-HEV и OVC-FCHV
 6.
 Определяне на избираеми от водача режими
 7.
 Измерване на разхода на гориво на хибридни превозни средства с горивен елемент със сгъстен водород
 8.
 Изчисляване на допълнителните стойности, необходими за проверка на съответствието на производството във връзка с консумацията на електрическа енергия от PEV и OVC-HEV
 Б9.
 Определяне на равностойността на метода (само за ниво 1А)
 ПРИЛОЖЕНИЯ ЧАСТ В
 В1.
 [Подлежи на уточняване]
 В2.
 [Подлежи на уточняване]
 В3.
 Изпитване от тип 4 — емисии от изпаряване
 В4.
 Изпитване от тип 5 — дълготрайност
 Допълнение
 1.
 Стандартен цикъл на изпитвателен стенд (SBC) (само за ниво 1А)
 2.
 Стандартен цикъл на изпитвателен стенд за двигатели, работещи с дизелово гориво (SDBC) (само за ниво 1А)
 3.
 Стандартен пътен цикъл (SRC)
 3б.
 Цикли с натрупване на пробег (само за ниво 1Б)
 4.
 Специални изисквания за хибридни превозни средства
 В5.
 Системи за бордова диагностика (СБД) за моторни превозни средства
 Допълнение
 1.
 Функционални характеристики на системите за бордова диагностика (СБД)
 ВЪВЕДЕНИЕ
 Целта на настоящото правило е да се установят единни разпоредби относно одобрението на моторни превозни средства по отношение на емисиите от лекотоварни превозни средства въз основа на новата хармонизирана в световен мащаб процедура за изпитване на лекотоварни превозни средства (WLTP), включена в ГТП No 15 на ООН, и актуализираната процедура за изпитване за емисии от изпаряване (изпитване от тип 4), разработена в ГТП No 19 на ООН. То ще позволи на договарящите страни (ДС) да издават и приемат одобрения въз основа на тези нови изпитвания за одобрение на типа.
 Изпитването от тип 1 по WLTP заменя както настоящото изпитване от тип 1 в Правило No 83 на ИКЕ на ООН, така и Правило No 101 на ИКЕ на ООН, а актуализираната процедура за изпитване на емисиите от изпаряване (изпитване от тип 4) заменя тази в Правило No 83 на ИКЕ на ООН.
 Освен това настоящото ново правило включва актуализация на изпитването от тип 5 за проверка на дълготрайността на устройствата за контрол на замърсяването и актуализирани изисквания за системите за бордова диагностика (СБД). Тези актуализации имат за цел да отразят промените между предишното изпитване от тип 1, основано на NEDC, и новото изпитване от тип 1 по WLTP.
 Серия 00 от настоящото правило обхваща два набора от изисквания — наречени ниво


text:
1А и ниво 1Б. Ниво 1А се основава на четирифазен изпитвателен цикъл (ниска, средна, висока и свръхвисока стойност), докато ниво 1Б се основава на трифазен изпитвателен цикъл (ниска, средна и висока стойност), с различни гранични стойности за тип 1, които се прилагат за тези различни нива. По-голямата част от регулаторния текст е приложим както за ниво 1А, така и за ниво 1Б. Когато изискванията са специфични за ниво 1А или ниво 1Б, съответните раздели се етикетират по съответния начин. Тази серия от изменения обхваща регионални изисквания и не налага взаимно признаване от други договарящи се страни по Спогодбата.
 Серия 01 от настоящото правило включва хармонизирана процедура, която съдържа най-строгите процедури/ограничения, които подлежат на пълно взаимно признаване. Поради това всички ДС по Спогодбата, които приемат настоящото правило, трябва да приемат одобрение на типа за серия 01.
 1. ОБХВАТ
 Настоящото правило предвижда изисквания за две нива на одобрение. Едното ниво изисква изпитване с използване на 4-фазен цикъл WLTC (ниска, средна, висока и свръхвисока стойност, както е определено в приложение Б1) — то се нарича ниво 1А. Второто ниво изисква изпитване с използване на 3-фазен цикъл WLTC (ниска, средна и висока стойност, както е определено в приложение Б1) — то се нарича ниво 1Б.
 Когато изискванията на настоящото правило се прилагат само за ниво 1А или само за ниво 1Б, регулаторният текст използва „само за ниво 1А“ или „само за ниво 1Б“, за да обозначи началото на специфичните за нивото изисквания.
 1.1. Обхват за ниво 1А
 Настоящото правило се прилага за одобряването на типа на превозни средства от категории M1, M2, N1 и N2 с еталонна маса, ненадвишаваща 2 610 kg по отношение на изпитването от тип 1 по WLTP за емисии на газообразни съединения, прахови частици, брой на праховите частици и емисии на въглероден диоксид и разход на гориво и/или измерването на консумацията на електрическа енергия и пробега в електрически режим на задвижване, както и за изпитването от тип 4 относно емисиите от изпаряване.
 Освен това в настоящото правило са определени правилата за проверка на дълготрайността на устройствата за контрол на замърсяването и системите за бордова диагностика (СБД).
 По искане на производителя одобрение на типа, издадено съгласно настоящото правило, може да бъде разширено от посочените по-горе превозни средства върху превозни средства от категории M1, M2, N1 и N2, чиято базова маса не надвишава 2 840 kg и които съответстват на условията, определени в настоящото правило.
 1.2. Обхват за ниво 1Б
 Настоящото правило се прилага за одобрението на типа на превозни средства от категории M2 и N1 с технически допустима максимална маса с товар, ненадвишаваща 3 500 kg и за всички превозни средства от категория М1 по отношение на изпитването от тип 1 по WLTP за емисии на газообразни съединения, прахови частици, емисии на въглероден диоксид и горивна ефективност и/или измерването на консумацията на електрическа енергия и пробега в електрически режим на задвижване, както и за изпитването от тип 4 относно емисиите от изпаряване.
 Освен това в настоящото правило са определени правилата за проверка на дълготрайността на устройствата за контрол на замърсяването и

type: contracts

jurisdiction: EU


text:
системите за бордова диагностика (СБД).
 OVC-FCHV са извън обхвата на ниво 1Б от настоящото правило.
 2. СЪКРАЩЕНИЯ
 2.1. Общи съкращения
 AC
 Променлив ток
 APF
 Определен коефициент на пропускливост
 BWC
 Работна способност за бутан
 CFD
 Изчислителна динамика на флуидите
 CFV
 Тръба нa Вентури със свръхзвукова скорост на флуида
 CFO
 Бленда за критичен (свръхзвуков) поток
 CLA
 Хемилуминесцентен анализатор
 CVS
 Устройство за вземане на проби с постоянен обем
 DC
 Постоянен ток
 EAF
 Сума от етанол, ацеталдехид и формалдехид
 ECD
 Електроноулавящ детектор
 ЕТ
 Изпарителна тръба
 Много висока 2
 Фаза с много висока скорост в цикъл WLTC за клас 2
 Много висока 3
 Фаза с много висока скорост в цикъл WLTC за клас 3
 ХПСГК
 Хибридно превозно средство, работещо с горивни елементи
 FID
 Пламъчно-йонизационен детектор
 FSD
 Отклонение от пълната скала
 GC
 Газов хроматограф
 GFV
 Превозно средство, работещо с газ
 HEPA
 Високоефективна система за пречистване на въздуха (филтър)
 HFID
 Подгряван пламъчно-йонизационен детектор
 Висока2
 Фаза с висока скорост в цикъл WLTC за клас 2
 Висока3а
 Фаза с висока скорост в цикъл WLTC за клас 3а
 Висока3б
 Фаза с висока скорост в цикъл WLTC за клас 3б
 ДВГ
 Двигател с вътрешно горене
 LoD
 Граница на откриване
 LoQ
 Граница за количествено определяне
 Ниска1
 Фаза с ниска скорост в цикъл WLTC за клас 1
 Ниска2
 Фаза с ниска скорост в цикъл WLTC за клас 2
 Ниска3
 Фаза с ниска скорост в цикъл WLTC за клас 3
 Средна1
 Фаза със средна скорост в цикъл WLTC за клас 1
 Средна2
 Фаза със средна скорост в цикъл WLTC за клас 2
 Средна3а
 Фаза със средна скорост в цикъл WLTC за клас 3а
 Средна3б
 Фаза със средна скорост в цикъл WLTC за клас 3б
 LC
 Течна хроматография
 ВНГ
 Втечнен нефтен газ
 NDIR
 Недисперсен инфрачервен (анализатор)
 NDUV
 Недисперсен ултравиолетов
 ПГ/биометан
 Природен газ/биометан
 NMC
 Сепаратор за неметанови фракции
 NOVC-FCHV
 Хибридно превозно средство с горивни елементи без външно зареждане
 NOVC
 NOVC-HEV
 Без външно зареждане
 Хибридно електрическо превозно средство без външно зареждане
 СБД
 Бордова диагностика
 OBFCM
 Бордово следене на разхода на гориво и/или консумацията на енергия
 OVC-FCHV
 Хибридни електрически превозни средства с горивен елемент с външно зареждане
 OVC-HEV
 Хибридно електрическо превозно средство с външно зареждане
 Pa
 Маса на праховите частици, събрана във филтъра за въздух за разреждане
 Pe
 Маса на праховите частици, събрана във филтъра за вземане на проби
 PAO
 Поли-алфа олефин
 PCF
 Първичен сепаратор за частиците
 PCRF
 Коефициент на намаляване на концентрацията на прахови частици
 PDP
 Обемна помпа
 PER
 Пробег в изцяло електрически режим на задвижване
 % от пълната скала
 Процент от пълната скала
 PF
 Коефициент на пропускливост
 PM
 Емисии на прахови частици
 PN
 Емисии на брой частици
 PNC
 Брояч на частици
 PND1
 Първо устройство за намаляване на броя частици
 PND2
 Второ устройство за намаляване на броя частици
 PTS
 Система за пренос на частици
 PTT
 Тръба за пренос на частици
 QCL-IR
 Инфрачервен квантов каскаден лазер
 RCDA
 Действителен пробег в режим на разреждане на акумулаторната батерия
 RCB
 Баланс на зареждането на ПСНЕ
 ПСНЕ
 Презаредима система за натрупване на електрическа енергия
 RRC
 Коефициент на съпротивление при търкаляне
 SHED
 Определяне на емисиите от изпаряване в затворен корпус
 SSV
 Тръба на


text:
Вентури с дозвукова скорост на флуида
 UBE
 Използваема енергия в батерията (REESS)
 USFM
 Ултразвуков разходомер
 VH
 Превозно средство, висока стойност
 VL
 Превозно средство, ниска стойност
 VPR
 Уловител на летливи частици
 WLTC
 Хармонизиран в глобален мащаб цикъл за изпитване на леки превозни средства
 2.2. Химически символи и съкращения
 C1
 Въглеводород еквивалентен на един атом въглерод
 CH4
 Метан
 C2H6
 Етан
 C2H5OH
 Етанол
 C3H8
 Пропан
 CH3CHO
 Ацеталдехид
 CO
 Въглероден оксид
 CO2
 Въглероден диоксид
 DOP
 Диоктилфталат
 H2O
 Вода
 HCHO
 Формалдехид
 NH3
 Амоняк
 NMHC
 Неметанови въглеводороди
 NOx
 Азотни оксиди
 NO
 Азотен оксид
 NO2
 Азотен диоксид
 N2O
 Азотист оксид
 THC
 Общо въглеводороди
 3. ОПРЕДЕЛЕНИЯ
 За целите на настоящото правило се използват следните определения:
 3.0.1.
 „Тип превозно средство по отношение на емисиите“ означава група превозни средства, които:
 а)
 не се различават по отношение на следните критерии, които образуват „интерполационна фамилия“, съгласно с определеното в точка 6.3.2;
 б)
 попадат в един и същ „интерполационен обхват за CO2“ по смисъла на точка 2.3.2 от приложение Б6;
 в)
 не се различават по отношение на каквито и да било характеристики, чието влияние върху емисиите от изпускателната уредба не може да бъде пренебрегнато, като например следните, без да се ограничават с тях:
 i)
 типове и последователност на устройствата за контрол на замърсяването (напр, трипътен каталитичен преобразувател, окисляващ каталитичен преобразувател, филтър за NОx с ниска концентрация, селективна каталитична редукция (SCR), катализатор за NОx с ниска концентрация, уловител на прахови частици или комбинация от тях в един възел).
 ii)
 Рециркулация на отработилите газове (със/без, вътрешна/външна, с охлаждане/без охлаждане, за ниско/високо/комбинирано налагане).
 3.0.2.
 „Обем на двигателя“ означава:
 за двигатели с възвратно-постъпателно движение на буталата — номиналният работен обем на двигателя между горна и долна мъртва точка на буталата.
 За ротационни бутални двигатели (тип Ванкел) — удвоеният номинален работен обем на една горивна камера за бутало.
 3.0.3.
 „Работен обем на двигателя“ означава:
 за двигатели с възвратно-постъпателно движение на буталата — номиналният работен обем на двигателя между горна и долна мъртва точка на буталата.
 за ротационни бутални двигатели (тип Ванкел) — номиналният работен обем на една горивна камера за бутало.
 3.0.4.
 „Одобрение на типа на превозно средство“ означава одобрението на тип превозно средство по отношение на обхвата на настоящото правило;
 3.1. Изпитвателно оборудване
 3.1.1.
 „Точност“ означава разликата между измерена и еталонна стойност, проследима до национален еталон, и описва правилността на даден резултат. Вж. фигура 1.
 3.1.2.
 „Калибриране“ означава процесът на установяване на реакцията на измервателна система, така че нейните изходни показания да съответстват на обхват от еталонни сигнали.
 3.1.3.
 „калибриращ газ“ означава газова смес, използвана за калибриране на газоанализатори.
 3.1.4.
 „Метод на двойно разреждане“ означава процесът на отделяне на част от потока от разредени отработили газове и смесването ѝ с подходящо количество въздух за разреждане преди филтъра за вземане на проби от прахови частици.
 3.1.5.
 „Система за разреждане на целия поток от отработили газове“ означава непрекъснатото разреждане на общия обем отработили газове с въздух от околната среда по контролиран начин посредством система за вземане на проби при постоянен обем (CVS).
 3.1.6.
 „Линеаризация“ означава прилагането на диапазон от концентрации или материали за създаване на математически отношения между концентрацията


text:
и реакцията на системата.
 3.1.7.
 „Основно техническо обслужване“ означава настройката, поправката или замяната на компонент или модул, които могат да се отразят на точността на измерванията.
 3.1.8.
 „Неметанови въглеводороди“ (NMHC) означава сборът от всички въглеводороди (THC) с изключение на метана (CH4).
 3.1.9.
 „Прецизност“ означава степента, до която многократни измервания в непроменени условия показват едни и същи резултати (фигура 1), и в настоящото приложение винаги се отнася до едно стандартно отклонение.
 3.1.10.
 „Еталонна стойност“ означава стойност, която е проследима до национален стандарт. Вж. фигура 1.
 3.1.11.
 „Зададена стойност“ означава целевата стойност, която дадена система за контрол трябва да достигне.
 3.1.12.
 „Калибриране на обхвата“ означава настройка на измервателен уред, така че той да има точна реакция на еталон за калибриране, който представлява между 75 % и 100 % от максималната стойност в обхвата на уреда или очаквания обхват на употреба.
 3.1.13.
 „Общо въглеводороди“ (THC) означава всички летливи съединения, които могат да бъдат измерени с пламъчнойонизационен детектор (FID).
 3.1.14.
 „Проверка“ означава да се оцени дали показанията на дадена система за измерване се съгласуват с обхват от приложени еталонни сигнали в рамките на един или повече предварително определени прагове на приемане.
 3.1.15.
 „Нулев газ“ означава газ, който не съдържа аналит и не предизвиква реакция в анализатор.
 3.1.16.
 „Време на реагиране“ е времето между промяната на компонента, който подлежи на измерване в контролната точка, и реакцията на системата на 90 % от крайното показание (t90), ако сондата за вземане на проби е контролната точка, при която промяната на измерения компонент е в рамките на поне 60 % от обхвата (FS) и отнема по-малко от 0,1 секунда. Времето на реагиране на системата се състои от времезакъснението на системата и времето на нарастване на системата.
 3.1.17.
 „Времезакъснение“ е времето между промяната на компонента, който подлежи на измерване в контролната точка, и реакцията на системата на 10 % от крайното показание (t10), ако сондата за вземане на проби е контролната точка. За газообразни компоненти това е времето, необходимо за преноса на измервания компонент от сондата за вземане на проби до детектора.
 3.1.18.
 „Време на нарастване“ е времето между реакцията на системата на 10 % и на 90 % от крайното показание (t90 – t10).
 3.2. Съпротивление при движение по пътя и регулиране на динамометричния стенд
 3.2.1.
 „Аеродинамично съпротивление“ означава силата, противоположна на движението на превозното средство напред във въздуха.
 3.2.2.
 „Аеродинамична точка на застой“ означава точката на повърхността на превозно средство, в която скоростта на вятъра е равна на нула.
 3.2.3.
 „Блокиране на анемометъра“ означава въздействието върху показанието на анемометъра поради факта, че превозното средство се намира там, където осезаемата скорост на въздуха е различна от тази на превозното средство в комбинация със скоростта на вятъра спрямо земната повърхност.
 3.2.4.
 „Ограничен анализ“ означава, че челната площ на превозното средство и коефициентът на аеродинамично съпротивление са определени независимо един от друг и тези стойности трябва да се използват в уравнението на движението.
 3.2.5.
 „Маса в готовност за движение“ е масата на превозното средство с резервоара(ите) за горивото, пълен(ни) най-малко до 90 % от неговата (тяхната) вместимост, включително масата на


text:
водача, на горивото и течностите, оборудвано със стандартното оборудване в съответствие със спецификациите на производителя, и когато са монтирани — масата на каросерията, кабината, теглително-прикачното устройство и резервното(те) колело(а), както и на инструментите;
 3.2.6.
 „Маса на водача“ означава маса от 75 kg в базовата точка на седалката на водача.
 3.2.7.
 „Максимален товар на превозното средство“ означава технически допустимата максимална маса с товар минус масата в готовност за движение, 25 kg и масата на незадължителното оборудване, определено в точка 3.2.8.
 3.2.8.
 „Маса на незадължителното оборудване“ е максималната маса на комбинациите от оборудването, което може да се монтира на превозното средство в допълнение към стандартното оборудване съгласно спецификациите на производителя;“
 3.2.9.
 „Незадължително оборудване“ означава всички елементи с възможност за поръчване от клиента, които не са включени в стандартното оборудване и които се монтират на превозното средство на отговорността на производителя.
 3.2.10.
 „Еталонни атмосферни условия (по отношение на измерванията на съпротивлението при движение по пътя)“ означава атмосферните условия, спрямо които са коригирани тези резултати от измерването:
 а)
 атмосферно налягане: p0 = 100 kPa;
 б)
 температура на въздуха: T0 = 20 °C;
 в)
 плътност на сухия въздух: ρ0 = 1 189 kg/m3;
 г)
 Скорост на вятъра: 0 m/s.
 3.2.11.
 „Еталонна скорост“ означава скоростта на превозното средство, при която е определено съпротивлението при движение по пътя или е проверен товарът на динамометричния стенд.
 3.2.12.
 „Съпротивление при движение“ означава съпротивителната сила на движението на превозно средство напред, измерена по метода на пробег на движение по инерция или еквивалентни методи по отношение на включването на загубите от триене на тяговата система.
 3.2.13.
 „Съпротивление при търкаляне“ означава силите при гумите, които противодействат на движението на превозно средство.
 3.2.14.
 „Съпротивление при движение“ означава съпротивителният въртящ момент на движението на превозното средство напред, измерен чрез уреди за измерване на въртящия момент, монтирани на задвижващите колела на превозно средство.
 3.2.15.
 „Симулирано съпротивление при движение“ означава съпротивлението при движение по пътя, на което превозното средство е подложено върху динамометричния стенд, което има за цел да възпроизведе съпротивлението при движение, измерено на пътя, и което се състои от силата, приложена от динамометричния стенд, и съпротивителните сили на превозното средство по време на движение върху динамометричния стенд и е изчислено приблизително чрез трите коефициента на полином от втора степен.
 3.2.16.
 „Симулирано съпротивление при движение“ означава съпротивлението при движение, на което превозното средство е подложено върху динамометричния стенд, което има за цел да възпроизведе съпротивлението при движение, измерено на пътя, и което се състои от въртящия момент, приложен от динамометричния стенд, и съпротивителния въртящ момент на превозното средство по време на движение върху динамометричния стенд и е изчислено приблизително чрез трите коефициента на полином от втора степен.
 3.2.17.
 „Стационарна анемометрия“ означава измерването на скоростта и посоката на вятъра с анемометър на място и височина над нивото на изпитвателното трасе, където ще бъдат понесени най-представителните ветрови условия.
 3.2.18.
 „Стандартно оборудване“ означава базовата конфигурация на превозно средство, оборудвано с всички елементи, изисквани съгласно регулаторните актове на договарящата страна, включително всички елементи, монтирани без да се налага установяването на допълнителни спецификации по отношение на конфигурацията или оборудването.
 3.2.19.


text:
„Целево съпротивление при движениепо пътя“ означава съпротивлението при движение по пътя, което трябва да се възпроизведе върху динамометричния стенд.
 3.2.20.
 „Целево съпротивление при движение“ означава съпротивлението при движение, което трябва да се възпроизведе.
 3.2.21.
 „Режим на движение по инерция“ е работна система, позволяваща точно и възпроизводимо определяне на съпротивлението при движение по пътя и прецизно регулиране на динамометричния стенд.
 3.2.22.
 „Корекция за вятър“ означава корекция на въздействието на вятъра върху съпротивлението при движение по пътя въз основа на входящата информация от стационарната или бордовата анемометрия.
 3.2.23.
 „Технически допустима максимална маса с товар“ означава максималната маса на превозно средство, базирана на неговата конструкция и експлоатационни характеристики.
 3.2.24.
 „Действителна маса на превозното средство“ означава масата в готовност за движение плюс масата на незадължителното оборудване, монтирано на отделно превозно средство.
 3.2.25.
 „Маса на изпитване на превозното средство“ означава сумата от действителната маса на превозното средство, 25 kg и представителната за товара на превозното средство маса.
 3.2.26.
 „Представителна за товара на превозното средство маса“ означава x % от пълния товар на превозното средство, където x е 15 % за превозни средства от категория M и 28 % за такива от категория N.
 3.2.27.
 „Технически допустима максимална маса с товар на състав от превозни средства“ (MC) означава пълната маса на състав от превозни средства, включващ моторното превозно средство и неговото ремарке или ремаркета, базирана на неговата конструкция и експлоатационните му характеристики, или пълната маса на състав от превозни средства, включващ влекач и полуремарке.
 3.2.28.
 „Отношение n/v“ означава честотата на въртене на двигателя, разделена на скоростта на превозното средство.
 3.2.29.
 „Динамометричен стенд с един барабан“ е динамометричен стенд, при който всяко колело от даден мост на превозното средство е в контакт с един барабан.
 3.2.30.
 „Динамометричен стенд с два барабана“ е динамометричен стенд, при който всяко колело от даден мост на превозното средство е в контакт с два барабана.
 3.2.31.
 „Задвижваща ос“ е ос на превозно средство, която може да осигури енергия за задвижване и/или да възстанови енергията, независимо дали това е възможно само временно или постоянно и/или зависи от избора на водача.
 3.2.32.
 „Динамометричен стенд 4х2“ е динамометричен стенд, при който в контакт с барабана(ите) са само колелата на единия мост на превозното средство.
 3.2.33.
 „Динамометричен стенд 4х4“ е динамометричен стенд, при който в контакт с барабаните са всички колела на двата моста на превозното средство.
 3.2.34.
 „Динамометричен стенд в режим на две задвижващи колела“ е динамометричен стенд 2WD или 4WD който симулира инерцията и съпротивлението при движение на задвижващите мостове на изпитвателното превозно средство, като колелата на незадвижващия мост не оказват влияние върху резултатите от измерването, независимо дали се въртят или не.
 3.2.35.
 „Динамометричен стенд в режим на четири задвижващи колела“ е динамометричен стенд 4х4, който симулира инерцията и съпротивлението при движение по пътя на двете оси на изпитвателното превозно средство.
 3.2.36.
 „Движение по инерция“ означава функционална възможност на автоматична предавателна кутия или съединител, които автоматично изключват съединителя на двигателя от силовия тракт, когато не е необходимо задвижване или е необходимо бавно намаляване на скоростта, при което двигателят може да работи на празен ход


text:
или се изключва.
 3.3. Изцяло електрически превозни средства; превозни средства, използващи само ДВГ; хибридни електрически превозни средства; превозни средства с горивни елементи и превозни средства, които използват алтернативни горива
 3.3.1.
 „Общ пробег в електрически режим на задвижване“ (AER) означава общото разстояние, изминато от хибридно електрическо превозно средство с външно зареждане от началото на изпитването в режим на разреждане на акумулаторната батерия до момента по време на изпитването, в който двигателят с вътрешно горене започва да изразходва гориво.
 3.3.2.
 „Пробег в изцяло електрически режим на задвижване“ (PER) означава общото разстояние, изминато от изцяло електрическо превозно средство от началото на изпитването в режим на разреждане на акумулаторната батерия до достигане на критерия за прекъсване.
 3.3.3.
 „Действителен пробег в режим на разреждане на акумулаторната батерия“ (RCDA) означава разстоянието, изминато в поредица от хармонизирани в глобален мащаб цикли за изпитване на леки превозни средства в състояние на разреждане на акумулаторната батерия до изтощаване на презаредимата система за натрупване на електрическа енергия (ПСНЕ).
 3.3.4.
 „Пробег за циклите в режим на разреждане на акумулаторната батерия“ (RCDC) означава разстоянието от началото на изпитването в режим на разреждане на акумулаторната батерия до края на последния цикъл, който предшества цикъла или циклите, в който или които е достигнат критерият за прекъсване, включително преходният цикъл, когато е възможно превозното средство да е функционирало както в състояние на разреждане, така и в състояние на запазване на заряда на батерията.
 3.3.5.
 „Състояние на разреждане на акумулаторната батерия“ означава работно състояние, в което натрупаната в ПСНЕ енергия може да се колебае, но средно намалява, докато превозното средство е в движение, до преминаването му в режим на запазване на заряда на акумулаторната батерия.
 3.3.6.
 „Състояние на запазване на заряда на акумулаторната батерия“ означава работно състояние, в което акумулираната в ПСНЕ електроенергия може да се колебае, но средно се запазва на неутрално ниво на баланса на зареждането, докато превозното средство е в движение.
 3.3.7.
 „Коефициенти на използваемост“ са отношения въз основа на статистически данни за движението, в зависимост от пробега, достигнат в състояние на разреждане на акумулаторната батерия, и се използват за претегляне на емисиите на отработили газове, емисиите на CO2 и разхода на гориво в режим на разреждане и на запазване на заряда на акумулаторната батерия за хибридни електрически превозни средства с външно зареждане.
 3.3.8.
 „Електрическа машина“ (EM) означава преобразувател на енергия, който преобразува енергията от електрическа в механична и обратно.
 3.3.9.
 „Преобразувател на енергия“ означава система, при която формата на енергията на изхода е различна от формата на енергията на входа.
 3.3.9.1.
 „Преобразувател на енергия на задвижване“ означава преобразувател на енергия на силовото предаване, който не е периферно устройство и чиято изходна енергия се използва пряко или непряко за задвижване на превозното средство.
 3.3.9.2.
 „Категория преобразувател на енергия на задвижване“ означава (i) двигател с вътрешно горене, или (ii) електрическа машина, или (iii) горивен елемент.
 3.3.10.
 „Система за натрупване на енергия“ означава система, която натрупва енергията и я освобождава под същата форма, под която е била натрупана.
 3.3.10.1.
 „Система за натрупване на енергия на задвижване“ означава система за натрупване на силовото предаване, която не


text:
е периферно устройство и чиято изходна енергия се използва пряко или непряко за задвижване на превозното средство.
 3.3.10.2.
 „Категория система за натрупване на енергия за задвижване“ означава i) система за съхранение на гориво или ii) презаредима система за натрупване на електрическа енергия, или iii) презаредима система за натрупване на механична енергия.
 3.3.10.3
 „Форма на енергия“ означава (i) електрическа енергия, или (ii) механична енергия, или (iii) химична енергия (включително горива).
 3.3.10.4.
 „Система за съхранение на гориво“ означава система за натрупване на енергия за задвижване, която съхранява химическа енергия под формата на течно или газообразно гориво.
 3.3.11.
 „Еквивалентен общ пробег в електрически режим на задвижване“ (EAER) означава онази част от общия действителен пробег в режим на разреждане на акумулаторната батерия (RCDA), свързана с употребата на енергия от ПСНЕ в изпитването за пробег в режим на разреждане на акумулаторната енергия.
 3.3.12.
 „Хибридно електрическо превозно средство“ (ХЕПС) е превозно средство, чието силово предаване съдържа поне един електрически двигател или двигател-генератор и поне един двигател с вътрешно горене като преобразуватели на енергията на задвижване.
 3.3.13.
 „Хибридно превозно средство“ (HV) означава оборудвано със силово предаване превозно средство, което включва най-малко две различни категории преобразуватели на енергия на задвижване и най-малко две категории системи за натрупване на енергия на задвижване.
 3.3.14.
 „Нетна промяна в енергията“ означава отношението на промяната в енергията на ПСНЕ към необходимата за цикъла енергия на изпитвателното превозно средство.
 3.3.15.
 „Хибридно електрическо превозно средство без външно зареждане“ (NOVC-HEV) означава хибридно електрическо превозно средство, което не може да бъде зареждано от външен източник.
 3.3.16.
 „Хибридно електрическо превозно средство с външно зареждане“ (OVC-HEV) означава хибридно електрическо превозно средство, което може да бъде зареждано от външен източник.
 3.3.17.
 „Изцяло електрическо превозно средство“ (ИЕПС) е превозно средство, оборудвано единствено с електрически машини като преобразуватели на енергия и единствено с презаредима система за натрупване на електроенергия като система за натрупване на енергия за задвижване.
 3.3.18.
 „Горивен елемент“ означава преобразувател на енергия, който превръща химичната енергия (входна енергия) в електрическа енергия (изходна енергия) и обратно.
 3.3.19.
 „Превозно средство с горивни елементи“ (FCV) означава оборудвано със силово предаване превозно средство, което включва единствено и само горивен елемент(и) и електрическа машина(и) като преобразувател(и) на енергия на задвижване.
 3.3.20.
 „Хибридно превозно средство с горивни елементи“ (FCHV) означава оборудвано със силово предаване превозно средство, работещо с горивни елементи, което включва най-малко една система за съхранение на гориво и най-малко една презаредима система за натрупване на електрическа енергия като системи за натрупване на енергия на задвижване.
 3.3.20.1.
 „Хибридно превозно средство с горивни елементи без външно зареждане“ (NOVC-FCHV) означава хибридно електрическо превозно средство с горивни елементи, което не може да бъде зареждано от външен източник.
 3.3.20.2.
 „Хибридно електрическо превозно средство с горивни елементи с външно зареждане“ (OVC-FCHV) означава хибридно електрическо превозно средство с горивни елементи, което може да бъде зареждано от външен източник.
 3.3.21.
 „Двугоривно превозно средство“ е превозно средство с две отделни системи за съхранение на гориво, което е предназначено да работи основно само с един вид гориво в даден момент. Едновременното използване на двете горива обаче е разрешено в ограничено количество и с ограничена


text:
продължителност.
 3.3.22.
 „Двугоривно превозно средство, работещо с газ“ е двугоривно превозно средство, при което двете горива са бензин (бензинов режим) и ВНГ, ПГ/биометан или водород.“;
 3.3.23.
 „Превозно средство, разполагащо само с ДВГ“ е превозно средство, при което всички преобразуватели на енергията на задвижване са двигатели с вътрешно горене.“;
 3.3.24.
 „Бордово зарядно устройство“ означава преобразувател на електроенергия между тяговата ПСНЕ и щепсела за презареждане на превозното средство.
 3.3.25.
 „Превозно средство, предназначено да работи със смес от горива“ е превозно средство с една система за съхранение на гориво, което може да работи с различни смеси от два или повече вида гориво.
 3.3.26.
 „Превозно средство, предназначено да работи със смес от горива, работещо с етанол“ е превозно средство, предназначено да работи със смес от горива, което може да работи с бензин или със смес от бензин и етанол с максимално съдържание на етанол 85 % (E85);
 3.3.27.
 „Eдногоривно превозно средство“ е превозно средство, предназначено да се задвижва основно с един вид гориво.
 3.3.28.
 „Едногоривно превозно средство, работещо с газ“ е едногоривно превозно средство, предназначено предимно да работи постоянно с ВНГ, с ПГ/биометан или водород, но което може също да има система за подаване на бензин, използвана само в аварийна ситуация или за пускане на двигателя в ход, и чийто резервоар за бензин е с максимална номинална вместимост 15 литра.
 3.4. Силово предаване
 3.4.1.
 „Силово предаване“ означава общата комбинация в превозно средство от системата(те) за съхранение на енергия на задвижване, преобразувателя(те) на енергия на задвижване и тяговата система(и), които осигуряват механичната енергия при колелата за задвижване на превозното средство, както и периферните устройства.
 3.4.2.
 „Спомагателни устройства“ означава изразходващи, преобразуващи, натрупващи или подаващи енергия непериферни устройства или системи, които са монтирани в превозното средство за цели, различни от задвижването му, и следователно не се считат за част от силовото предаване.
 3.4.3.
 „Периферни устройства“ означава всички енергопотребяващи, преобразуващи, натрупващи или подаващи енергия устройства, при които енергията не се използва пряко или непряко за задвижване на превозното средство, но които са от съществено значение за работата на силовото предаване и следователно се считат за част от силовото предаване.
 3.4.4.
 „Тягова система“ означава свързаните елементи на силовото предаване, осигуряващи предаването на механичната енергия между преобразувателя(ите) на енергия за задвижване и колелата.
 3.4.5.
 „Ръчна предавателна кутия“ означава предавателна кутия, при която предавките могат да бъдат сменяни само от водача.
 3.5. Общи разпоредби
 3.5.1.
 „Ограничени емисии“ означава съединенията на онези отработени емисии, за които са посочени ограничения в настоящия Регламент.
 3.5.2.
 Подлежи на уточняване
 3.5.3.
 Подлежи на уточняване
 3.5.4.
 Подлежи на уточняване
 3.5.5.
 Подлежи на уточняване
 3.5.6.
 „Необходима за цикъла енергия“ означава изчислената положителна енергия, която е необходима на превозното средство за провеждането на предписания цикъл.
 3.5.7.
 „Измервателно-коригиращо устройство“ е което и да е устройство, реагиращо на температурата, скоростта на превозното средство, честотата на въртене на двигателя, предавката от предавателната кутия, разреждането в колектора или всеки друг параметър целящ да активира, модулира, забави или дезактивира действието на която и да е част на система за регулиране (контрол) на емисиите, който намалява нейната ефективност при условия, които могат да се очакват


text:
при нормална работа и използване на превозното средство.
 3.5.8.
 „Избираем от водача режим“ означава обособено работно състояние, с възможност за избор от водача, което може да окаже влияние върху емисиите, или горивото, и/или консумацията на енергия.
 3.5.9.
 „Преобладаващ режим“ за целите на настоящото правило означава избираем от водача режим, който винаги е избран при пускане на двигателя на превозното средство, независимо от работния режим, който е бил избран от водача при последното изключване на превозното средство, и който не може да се пренастрои на друг режим. След включването на превозното средство преобладаващият режим може да бъде сменен с друг избираем от водача режим само с целенасочено действие от негова страна.
 3.5.10.
 „Еталонни условия (по отношение на изчисляването на тегловните емисии)“ означава условията, въз основа на които се определя плътността на газовете, а именно 101,325 kPa и 273,15 K (0 °C).
 3.5.11.
 „Емисии на отработили газове“ са емисиите на газообразни, твърди и течни съединения от изпускателната тръба.
 3.5.12.
 „Режим на пускане с конфигуриране“ за целите на настоящото правило означава избираем от водача режим, който може да бъде настроен от водача като режим, който се избира автоматично при включване на превозното средство. След включването на превозното средство режимът на пускане с конфигуриране може да бъде сменен с друг режим единствено с целенасочено действие от страна на водача.
 3.6. Маса на праховите частици/брой частици (PM/PN)
 Терминът „частица“ се използва стандартно за веществото, което е определено (измерено) във въздушната фаза (суспендирано вещество), а терминът „прахова частица“ — за отложеното вещество.
 3.6.1.
 „Емисии на брой частици“ (PN) означава общият брой твърди частици, отделяни от изпускателната тръба на автомобила, количествено определен съгласно методите за разреждане, вземане на проби и измерване, посочени в настоящото правило.
 3.6.2.
 „Емисии на прахови частици“ (PM) означава масата на всеки материал под формата на частици, отделяни от изпускателната тръба на автомобила, количествено определена съгласно методите за разреждане, вземане на проби и измерване, посочени в настоящото правило.
 3.7. WLTC
 3.7.1.
 „Номинална мощност на двигателя“ (Prated) е максималната полезна мощност на двигателя или електродвигателя в kW съгласно изискванията на приложение Правило No 85 на ИКЕ на ООН.
 3.7.2.
 „Максимална скорост“ (vmax) означава максималната скорост на превозно средство, обявена от производителя. При липса на декларация максималната скорост се определя в съответствие с Правило No 68 на ИКЕ на ООН.
 3.8. Процедура
 3.8.1.
 „Система с периодично регенериране“ е устройство за контрол на емисиите на отработили газове (напр. каталитичен преобразувател, уловител на прахови частици), което изисква периодично регенериране.
 3.9. Емисии от изпаряване
 3.9.1.
 „Система на резервоара за гориво“ означава устройствата, които позволяват съхранение на горивото, състояща се от резервоара за гориво, горивния филтър, капачката на резервоара за гориво и горивната помпа, когато е монтирана във или върху резервоара за гориво.
 3.9.2.
 „Горивна уредба“ означава компонентите, които съхраняват или транспортират гориво на борда на превозното средство и се състои от системата на резервоара за гориво, всички тръбопроводи за гориво и изпарения, всички горивни помпи, които не са монтирани на резервоара за гориво и филтърния елемент.
 3.9.3.
 „Работна способност за бутан“ (BWC) означава масата бутан, която може да се


text:
адсорбира от въгленов филтър.
 3.9.4.
 „BWC300“ означава работната способност за бутан след изпълнени 300 цикъла за състаряване с гориво.
 3.9.5.
 „Коефициент на пропускливост“ (PF) означава коефициентът, определен от загубите на въглеводороди за даден период от време и използван за определяне на крайните емисии от изпаряване.
 3.9.6.
 „Еднослоен неметален резервоар“ означава резервоар за гориво, изработен от един слой неметален материал, включително флуорирани/сулфонирани материали.
 3.9.7.
 „Многослоен резервоар“ е резервоар за гориво, изработен най-малко от два слоя различен материал, единият от които е материал, непропусклив за въглеводороди.
 3.9.8.
 „Система с херметичен резервоар за гориво“ означава система на резервоара за гориво, при която горивните пари не се отвеждат в атмосферата по време на паркиране за 24-часов денонощен цикъл, определен в точка 6.5.9 от приложение C3, когато се изпълни със съответното еталонно гориво, дефинирано в точка 7 от приложение Б3.
 3.9.9.
 „Емисии от изпаряване“, в контекста на настоящия регламент, означава загубата на въглеводородни пари от горивната уредба на моторно превозно средство по време на паркиране и непосредствено преди презареждане на херметичен резервоар за гориво.
 3.9.10.
 „Освобождаване на налягането“ означава въглеводородите, които се отвеждат в атмосферата от предпазния клапан на система с херметичен резервоар за гориво изключително през въгленовия филтър, осигурен от системата.
 3.9.11.
 „Излишък за освобождаване на налягането“ са въглеводородите от освобождаване на налягането, които преминават през въгленовия филтър по време на освобождаването на налягане.
 3.9.12.
 „Налягане за освобождаване в резервоара за гориво“ е минималната стойност, при която системата на херметичен резервоар за гориво започва да изпуска в атмосферата газове, като реакция единствено на налягането в резервоара.
 3.9.13.
 „2 грама пропускане“ се счита за осъществено, когато сумарното количество въглеводороди, отделени от филтърния елемент с активен въглен, се равнява на 2 грама.
 3.10. Система за бордова диагностика (СБД)
 3.10.1.
 „Система за бордова диагностика (СБД)“ означава, в контекста на настоящото правило, бордова система на превозното средство, която е в състояние да открива неизправности на следените системи за контрол на емисиите, като идентифицира вероятната област на неизправност посредством кодове за неизправности, запаметявани в компютърната памет, и светене на индикатора за неизправност (ИН) за уведомяване на оператора на превозното средство.
 3.10.2.
 „Фамилия СБД“ представлява група превозни средства на даден производител, които поради своите конструктивни характеристики се очаква да притежават сходни характеристики на емисиите в отработилите газове и на СБД. Всяко превозно средство от тази фамилия трябва да отговаря на изискванията на настоящото правило от точка 6.8.1.
 3.10.3.
 „Система за контрол на емисиите“ в контекста на СБД е електронен контролер за управление на двигателя и всеки компонент, свързан с емисиите от изпускателната система или от изпаряване, който осигурява входни данни за този контролер или получава изходни данни от него;
 3.10.4.
 „Индикатор за неизправност (ИН)“ означава визуален или звуков индикатор, който ясно информира водача на превозното средство в случай на неизправност на компонент, свързан с емисиите, който е включен към СБД или е част от самата СБД;
 3.10.5.
 „Неизправност“ означава повреда на компонент или на система за емисиите, евентуално водеща до надвишаване на пределните стойности на емисиите, посочени в точка 6.8.2., или до невъзможност на СБД да изпълнява основните изисквания за


text:
следене, определени в приложение С5.
 3.10.6.
 „Вторичен въздух“ е въздухът, който се вкарва в изпускателната уредба чрез помпа или всмукателна клапа или чрез друго средство, предназначено да подпомогне окисляването на НС и СО, съдържащи се в потока отработили газове;
 3.10.7.
 „Прекъсване на запалването на двигател“ е липсата на горене в цилиндъра на двигател с принудително запалване, дължащо се на липса на искра, неправилно дозиране на горивото, влошено сгъстяване или друга причина. При следенето със СБД, това е процентът на прекъсвания в запалването спрямо общ брой запалвания (заявен от производителя), който би довел до емисии, надвишаващи пределните стойности СБД, посочени в точка 6.8.2, или до такъв процент, който би довел до прегряване на катализатора или катализаторите на изпускателната уредба, предизвиквайки необратими повреди.
 3.10.8.
 „СБД цикълът на движение“ се състои от пускане, режим на движение, при който би могла да се установи евентуална неизправност, и изключване.
 3.10.9.
 „Подгряващ цикъл“ е работата на превозното средство, която е достатъчна, за да се повиши температурата на охлаждащата течност с поне 22 K от момента на пускане на двигателя и тя да достигне стойност, не по-ниска от 343 K (70° С).
 3.10.10.
 „Регулиране на горивната смес“ са настройките чрез обратна връзка на основния режим на подаване на гориво. Краткотрайното регулиране на горивната смес са динамични или моментни настройки. Дълготрайното регулиране на горивната смес са такива постепенни настройки на режима за регулиране на горивната смес, които са много по-постепенни в сравнение с краткотрайното регулиране. Тези дълготрайни настройки компенсират разликите между отделните автомобили и постепенните промени, които настъпват с времето.
 3.10.11.
 „Изчислена стойност на товара“ е отношението на текущия въздушен дебит, разделен на максималния въздушен дебит, с корекция за надморската височина, ако това е необходимо. Така дефинирана, тази стойност представлява безразмерно число, което не е специфично за определен вид двигател и дава на обслужващия техник указание за използвания капацитет на двигателя (при 100 % отворена дроселна клапа); Изчислена стойност на товара (CLV) = Текущ въздушен дебит
 3.10.12.
 „Зададен постоянен режим на емисиите“ се отнася за случая, когато контролерът за управление на двигателя се превключва постоянно на настройка, при която не се изисква сигнал от неизправен компонент или система, които биха предизвикали увеличаване на емисиите от превозното средство на равнище над граничните стойности на СБД, посочени в точка 6.8.2.
 3.10.12.1.
 Постоянен в този контекст означава, че режимът по подразбиране не може да бъде възстановен, т.е. стратегията за диагностика или управление, която е довела до прилагането на режим по подразбиране на емисиите, не може да работи при следващия цикъл на движение и не може да потвърди, че условията, довели до прилагането на режима по подразбиране на емисиите, вече не са налице. Всички други режими по подразбиране на емисиите не се считат за постоянни.
 3.10.13.
 „Вал за отвеждане на мощност“ е извод, задвижван от двигателя, който служи за задвижване на помощно оборудване, монтирано на превозното средство;
 3.10.14.
 „Достъп“ е предоставяне на всички данни от СБД по отношение на емисиите, включително всички кодове за неизправности, необходими за проверка, диагностика, обслужване или ремонт на части на превозното средство, свързани с емисиите, чрез серийния


text:
интерфейс за свързване на стандартното оборудване за диагностика (съгласно точка 6.5.3.5. от допълнение 1 до допълнение 5).
 3.10.15.
 „Неограничен“ означава:
 3.10.15.1.
 достъп, който не зависи от код за достъп, предоставян единствено от производителя, или подобно устройство; или
 3.10.15.2.
 достъп, позволяващ оценка на получените данни, без необходимостта от каквато и да е уникална декодираща информация, освен ако тази информация е стандартизирана.
 3.10.16.
 „Стандартизиран“ означава, че цялата информация за потока от данни, включително всички използвани кодове за неизправности, се получава само в съответствие с промишлените стандарти, които поради факта, че форматът и разрешените им варианти са ясно определени, осигуряват максимална степен на хармонизация в автомобилната промишленост, и чиято употреба е изрично разрешена от настоящото правило.
 3.10.17.
 Подлежи на уточняване
 3.10.18.
 „Неефективност“ в контекста на СБД означава, че наблюдаваните компоненти или системи притежават временни или постоянни работни характеристики, намаляващи способността за ефективния при нормални условия контрол на тези компоненти или системи от СБД, или че те не отговарят на всички други конкретни изисквания относно СБД;
 3.10.19
 „Работа в авариен режим“ означава всеки режим по подразбиране, различен от режима по подразбиране на емисиите.
 3.10.20.
 „Чакащ код за неизправност“ е диагностичен код за неизправност, запаметен при първоначалното откриване на неизправност преди светването на индикатора за неизправност.
 3.10.21.
 „Готовност“ означава статус, указващ дали уред за следене или група от уреди за следене са работили от времето на последното изтриване, извършено по външно задание или команда (напр. на четящо устройство на БД).
 3.11. Изпитване за коригиране на температурата на околната среда (Приложение Б6a)
 3.11.1
 „Устройство за акумулиране на активната топлина“ означава технология, която акумулира топлината в което и да било устройство на превозно средство и я подаваа към компонент на силовото предаване за определен период от време при пускането на двигателя. Тя се характеризира с акумулираната енталпия в системата и времето за подаване на топлина към компонентите на силовото предаване.
 3.11.2.
 „Изолационни материали“ означава материал в двигателното отделение, който е прикачен към двигателя и/или шасито с топлоизолационно въздействие и се характеризира с максимална топлопроводимост от 0,1 W/(mK).
 4. ЗАЯВЛЕНИЕ ЗА ОДОБРЕНИЕ
 4.1.
 Заявлението за одобрение на тип превозно средство в съответствие с изискванията на настоящото правило се подава от производителя на превозното средство или от негов упълномощен представител до органа по одобряването на типа.
 4.1.1.
 Заявлението, посочено в точка 4.1, трябва да се състави в съответствие с образеца на информационния документ, посочен в приложение А1.
 4.1.2.
 В допълнение, производителят предоставя следната информация:
 а)
 в случай на двигатели с принудително запалване — декларация от производителя за минималния процент на случаите на прекъсване на запалването от общ брой случаи на запалване, който или би довел до емисии, надвишаващи граничните стойности на СБД, посочени в точка 6.8.2, ако този процент на прекъсвания в запалването е бил налице от началото на изпитване от тип 1, както е описано в част Б на приложенията към настоящото правило, или би могъл да доведе до прегряване на каталитичния преобразувател или каталитичните преобразуватели на отработилите газове, преди да причини необратима повреда;
 б)
 подробна писмена информация, напълно описваща функционалните работни характеристики на СБД, включително списък на


text:
всички съответни части на системата за контрол на емисиите на превозното средство, които се следят от СБД;
 в)
 описание на индикатора за неизправност, използван от СБД за сигнализиране на водача на превозното средство за наличието на повреда;
 г)
 Настоящата точка се прилага само за ниво 1А:
 декларация от производителя, че СБД отговаря на разпоредбите на точка 7 от допълнение 1 към приложение В5, свързани с работата в реални условия при всички логично предвидими условия на шофиране;
 д)
 Настоящата точка се прилага само за ниво 1А:
 план, описващ подробните технически критерии и основанията за увеличаване на „числителя“ и „знаменателя“ за всяко проследяване, които трябва да отговарят на изискванията на точки 7.2 и 7.3 от допълнение 1 към приложение В5 към настоящото правило, както и за изключване на числители, знаменатели и основен знаменател при условията, описани в точка 7.7 от допълнение 1 към приложение В5 към настоящото правило;
 е)
 описание на мерките, предприети за предотвратяване на неправомерното използване и промени в компютъра за контрол на емисиите;
 ж)
 ако е приложимо, подробностите за фамилията СБД, които са посочени в точка 6.8.1;
 з)
 когато е целесъобразно — копия на други одобрения на типа със съответните данни, които да позволят разширяване на одобренията и установяване на коефициентите на влошаване.
 4.1.3.
 За изпитванията, описани в точка 3 от приложение В5 към настоящото правило, на техническата служба, която отговаря за провеждането на изпитванията за одобрение на типа, трябва да се предостави представително за типа или фамилията превозно средство, което да е оборудвано с подлежащата на одобрение система за бордова диагностика. Ако техническата служба прецени, че предоставеното превозно средство не представя напълно фамилията СБД, описана в точка 6.8.1, трябва да се предостави друго, и ако е необходимо, още едно превозно средство за провеждане на изпитването в съответствие с точка 3 от приложение В5 към настоящото правило.
 4.2.
 В приложение А1 към настоящото правило се съдържа образец на информационния документ относно емисиите на отработили газове, емисиите на въглероден диоксид и разхода на гориво и/или измерването на консумацията на електрическа енергия и пробега в електрически режим на задвижване, емисиите от изпаряване, дълготрайността и СБД. Сведенията, посочени в точка 3.2.12.2.7.6 от приложение 1 към настоящото правило, трябва да са посочени в допълнение 1 „Информация относно системата за бордова диагностика“ към съобщението за одобрение на типа, фигуриращо в приложение А2 към настоящото правило.
 4.2.1.
 Когато е подходящо, трябва да се представят копия от други одобрения на типа със съответните данни, които дават възможност за разширяване на одобренията и за установяване на коефициентите на влошаване.
 4.3.
 За изпитванията, описани в таблица А от точка 6, на техническата служба, която отговоря за провеждане на изпитванията за одобрение на типа, трябва да се предостави едно превозно средство, което е представително за одобрявания тип.
 4.3.1.
 За целите на точка 4.1.2, буква д) органът по одобряване на типа, който издава одобрението, трябва да предоставя при поискване информацията, посочена в тази точка, на други органи по одобряване на типа.
 4.3.2.
 За целите на подточка 4.1.2, букви г) и д), органите по одобряването на типа не издават одобрение на


text:
превозно средство, когато предоставената от производителя информация е неподходяща за изпълнение на изискванията в приложение В5, допълнение 1, точка 7 от настоящото правило. Точки 7.2, 7.3 и 7.7 от допълнение 1 към приложение В5 към настоящото правило се прилагат при всички логично предвидими условия на движение. За оценката на прилагането на изискванията, определени в точки 7.2 и 7.3 от допълнение 1 към приложение В5, органът по одобряване на типа отчита състоянието на технологиите.
 4.3.3.
 За целите на точка 4.1.2, буква е), мерките, предприети за предотвратяване на неправомерното използване и промени в компютъра за контрол на емисиите, включват възможността за осъвременяване на информацията чрез използването на одобрена от производителя програма или калибриране.
 4.3.4.
 Заявлението за одобрение типа на превозни средства, предназначени за работа със смес от горива, само с едно гориво или с две горива, трябва да отговаря на допълнителните изисквания, посочени в точки 5.8 и 5.9.
 4.3.5.
 Промените в марката на система, компонент или отделен технически възел, които настъпват след одобряването на типа, не водят до автоматично обезсилване на одобрението на типа, освен ако първоначалните им характеристики или технически параметри не се променят по начин, засягащ функциите на двигателя или на системата за контрол на замърсяването.
 4.4.
 Органът по одобряването на типа удостоверява наличието на задоволителни мерки за осигуряване на ефективен контрол за съответствие на производството преди издаването на одобрение на типа на превозното средство.
 5. ОДОБРЕНИЕ
 5.1.
 Ако типът превозно средство, представен за одобрение, отговаря на всички съответни изисквания по точка 6, за този тип превозно средство се издава одобрение.
 5.2.
 За всеки одобрен тип се определя номер на одобрение.
 5.2.1.
 Номерът на одобрението на типа се състои от четири части. Всяка част се отделя със символа „*“.
 Раздел 1
 :
 Главната буква „E“, следвана от отличителния номер на страната по Спогодбата, която е издала одобрението на типа (1).
 Раздел 2
 :
 Номера [на настоящото правило], следван от буквата „R“, след която едно след друго се поставят:
 а)
 две цифри (при необходимост с нули в началото), които показват серията изменения, включващи техническите разпоредби на правилото на ООН, по което е издадено одобрението (00 за правило на ООН в неговата първоначална форма);
 б)
 наклонена черта (/) и две цифри (при необходимост с нули в началото), които показват номера на допълнението към серията от изменения, по която е издадено одобрението (00 за серия от изменения в първоначалния им вид);
 в)
 наклонена черта (/) и два знака, указващи етапа/нивото на изпълнение (напр. 1A, 1Б).
 Раздел 3
 :
 Четирицифрен пореден номер (при необходимост с нула в началото). Последователността започва от 0001.
 Раздел 4
 :
 Двуцифрен пореден номер (при необходимост с нули в началото), за да се обозначи разширението. Последователността започва от 00.
 Използват са само арабски цифри.
 5.2.2.
 Пример за номер на одобрение съгласно настоящото правило:
 E11*154R01/01/02*0123*01
 Първото разширение на одобрението с номер 0123, издадено от Обединеното кралство, към серия изменения 01, допълнение 01, което е одобрение от ниво 2.
 5.2.3.
 Една и съща страна по Спогодбата не може да присвоява същия номер на друг тип превозно средство.
 5.3.
 Страните по Спогодбата от


text:
1958 г., които прилагат настоящото правило, се уведомяват за всяко одобрение, разширяване на одобрение или отказ за издаване на одобрение за даден тип превозно средство съгласно изискванията на настоящото правило, посредством формуляр, който съответства на образеца от приложение А2 към настоящото правило.
 5.3.1.
 В случай на изменение на настоящото правило, например ако бъдат определени нови пределни стойности, страните по Спогодбата от 1958 г. трябва да бъдат информирани кои от вече одобрените типове превозни средства отговарят и на новите разпоредби.
 5.4.
 На всяко превозно средство, което съответства на одобрен по настоящото правило тип превозно средство, на видно и леснодостъпно място, определено във формуляра за одобряване, се нанася международна маркировка за одобрение, състояща се от:
 5.4.1.
 Окръжност, ограждаща буквата „E“, последвана от отличителния номер на страната по Спогодбата, издала одобрението.
 5.4.2.
 Номера на настоящето правило, последван от буквата „R“, тире и номера на одобрението отдясно на окръжността, описана в точка 5.4.1 от настоящото правило.
 5.4.3.
 Маркировката за одобрение трябва да съдържа и допълнителен код след номера на одобрението на типа, предназначена да посочи нивото (1А, 1Б или 2), за което е издадено одобрението. Този код трябва да бъде избран съгласно таблица А3/1 от приложение А3 към настоящото правило.
 5.5.
 Ако превозното средство съответства на тип превозно средство, одобрен съгласно едно или няколко други правила, приложени към Спогодбата от 1958 г., в държавата, издала одобрението съгласно настоящото правило, не е необходимо да се повтаря символът, указан в точка 5.4.1 по-горе; в такъв случай правилото и номерата на одобрение и допълнителните номера и символи на всички правила, по които са дадени одобрения в страната, която е дала одобрение по настоящото правило, се разполагат във вертикални колони от дясната страна на символа, описан в точка 5.4.1. (вж. Приложение A3).
 5.6.
 Маркировката за одобрение трябва да е ясна, четлива и незаличима.
 5.7.
 Маркировката за одобрение се поставя в близост до табелката с данни за превозното средство или върху тази табелка.
 5.7.1.
 В приложение 3 към настоящото правило се съдържат примери за разположението на маркировката за одобрение.
 5.8.
 Допълнителни изисквания за одобряване на превозни средства, предназначени за работа със смес от горива.
 Тази точка се прилага само за ниво 1А.
 5.8.1.
 За одобряване на типа на превозно средство, предназначено да работи със смес от горива, работещо с етанол, производителят на превозното средство трябва да опише способността на превозното средство да се адаптира към всяка смес от бензин и етанол (с максимално съдържание на етанол 85 %).
 5.9.
 Допълнителни изисквания за едногоривни превозни средства, работещи с газ, и двугоривни превозни средства, работещи с газ
 5.9.1.
 За ВНГ или ПГ използваното гориво се посочва в информационния документ, посочен в приложение А1 към настоящото правило.
 5.10.
 Изисквания за одобрение по отношение на СБД
 5.10.1.
 Производителят гарантира, че всички превозни средства са оборудвани със СБД.
 5.10.2.
 СБД трябва да е проектирана, конструирана и монтирана в превозното средство, така че да може да разпознава типовете влошаване или неизправности за целия период на експлоатация на превозното средство.
 5.10.3.
 СБД трябва да отговаря на изискванията на настоящото правило в условията на нормална експлоатация.
 5.10.4.


text:
При изпитване с неизправен компонент в съответствие с допълнение 1 към приложение С5 към настоящото правило, индикаторът за неизправност на СБД трябва да се задейства. Индикаторът за неизправност на СБД може също да се задейства по време на това изпитване при нива на емисиите, които са по-ниски от граничните стойности за СБД, определени в точка 6.8.
 5.10.5.
 Настоящата точка се прилага само за ниво 1А:
 Производителят гарантира, че СБД отговаря на изискванията за работа в реални условия, определени в точка 7 от допълнение 1 към приложение С5 към настоящото правило, при всякакви логично допустими условия на шофиране.
 5.10.6.
 Настоящата точка се прилага само за ниво 1А:
 Производителят трябва да осигури на националните органи и независимите оператори лесен достъп без кодиране до данните, свързани с работата в реални условия, които следва да се запаметяват и съобщават от СБД на превозното средство съгласно предписанията на точка 7.6 от допълнение 1 към приложение С5 към настоящото правило.
 5.11.
 Изисквания относно одобряването на типа на устройствата за следене на разхода на гориво и/или консумацията на електроенергия
 5.11.1.
 Производителят гарантира, че следните превозни средства от категории M1 и N1 са оборудвани с устройство за отчитане, запаметяване и предоставяне на данни за количеството гориво и/или електроенергия, използвано за експлоатацията на превозното средство:
 а)
 превозни средства, разполагащи само с ДВГ, или хибридни електрически превозни средства без външно зареждане (NOVC ХЕПС), задвижвани само с минерално дизелово гориво, биодизел, бензин, етанол или комбинация от тези горива;
 б)
 хибридни електрически превозни средства без външно зареждане (OVC HEV), задвижвани с електроенергия и някое от горивата, посочени в точка 1, буква а).
 5.11.2.
 Устройството за следене на разхода на гориво и/или консумацията на електроенергия трябва да отговаря на изискванията, посочени в приложение 5.
 6. СПЕЦИФИКАЦИИ И ИЗПИТВАНИЯ
 6.1. Общи разпоредби
 6.1.1.
 Превозното средство и неговите компоненти, които оказват влияние върху консумацията на електрическа енергия и емисиите от CO2 и газообразни съединения, включително върху емисиите от изпаряване, емисиите на прахови частици, емисиите като брой частици (ако се изисква измерване на броя на праховите частици) се проектират, конструират и комплектуват, така че превозното средство да отговаря на разпоредбите на настоящия регламент при нормална експлоатация и при нормални условия на употреба като влажност, дъжд, сняг, топлина, студ, пясък, кал, вибрации, износване и др. в рамките на своя експлоатационен срок. Това включва сигурността на всички гъвкави тръбопроводи, съединения и връзки, използвани в системите за контрол на емисиите и системите за контрол на емисиите от изпаряване.
 По отношение на емисиите на отработили газове, на CO2 и на разхода на гориво или на консумацията на електрическа енергия тези разпоредби се считат за изпълнени, ако са спазени разпоредбите по точка 6.3. и точка 8.2.
 По отношение на емисиите от изпаряване тези условия се считат за изпълнени, ако са спазени разпоредбите по точки 6.6 и 8.3.
 6.1.2.
 Изпитвателното превозно средство трябва да бъде представително по отношение на свързаните с емисиите компоненти и функционалността на планираната производствена серия, за която се отнася одобрението. Производителят и отговорният орган постигат съгласие кой изпитвателен модел на превозното средство е представителен.
 6.1.3.
 По отношение на


text:
емисиите от изпаряване за превозни средства със система с херметичен резервоар за гориво, това включва и наличие на система, която точно преди презареждане освобождава налягането в резервоара изключително през въгленов филтър, чиято единствена функция е да съхранява горивните пари. Това трябва да бъде единственият използван път за отвеждане в атмосферата, когато налягането в резервоара превиши своето безопасно работно налягане.
 6.1.4.
 Условия на изпитване на превозното средство
 6.1.4.1.
 Типовете и количествата смазочни материали и охлаждаща течност за изпитване за емисии трябва да бъдат съгласно тези, определени за нормална работа на превозното средство от производителя.
 6.1.4.2.
 Типът гориво при изпитването за емисии трябва да е посоченото в приложение Б3 към настоящото правило.
 6.1.4.3.
 Всички системи за контрол на емисиите, включително системите за контрол на емисиите от изпаряване, трябва да бъдат в изправност.
 6.1.4.4.
 Двигателят трябва да бъде проектиран за избягване на емисии на картерни газове.
 6.1.4.5.
 Използваните при изпитването за емисии гуми се определят в точка 2.4.5 от приложение Б6 към настоящото правило.
 6.1.5.
 Гърловини за пълнене на горивни резервоари
 6.1.5.1.
 За ниво 1А
 При спазване на условията по точка 6.1.5.2, гърловината за зареждане на резервоара за бензин или етанол трябва да е проектирана така, че да не позволява зареждането на резервоара от накрайник на бензинова колонка с диаметър, равен или по-голям от 23,6 mm.
 За ниво 1Б
 Няма изискване за гърловините за пълнене на горивните резервоари.
 6.1.5.2.
 Точка 6.1.5.1 не се прилага за превозно средство, по отношение на което са изпълнени следните две условия:
 6.1.5.2.1.
 Превозното средство е проектирано и конструирано така, че нито едно устройство, което е предназначено да контролира емисиите, не се влияе неблагоприятно от оловосъдържащ бензин, както и
 6.1.5.2.2.
 Превозното средство е маркирано ясно, четливо и неизтриваемо със символа за безоловен бензин съгласно ISO 2575:2010 „Пътни превозни средства. Символи на органите за управление, показващите уреди и сигналните устройства“ на място, което е непосредствено видимо от лицето, зареждащо резервоара за гориво. Допускат се допълнителни маркировки.
 6.1.6.
 Трябва да се въведе разпоредба за предотвратяване на прекомерните емисии от изпарение и разплискване на гориво вследствие на липса на капачка на гърловината за зареждане на гориво. Това може да се постигне посредством използване на една от следващите възможности:
 6.1.6.1.
 използване на неотделяема капачка на гърловината за зареждане на гориво с автоматично отваряне и затваряне;
 6.1.6.2.
 използване на конструкции, които предпазват от прекомерни емисии от изпаряване при липса на капачка на гърловината за зареждане на гориво; или
 6.1.6.3.
 всякакви други мерки, които имат същия ефект. Като примери могат да се посочат, без да се изчерпва с тях, използването на привързани или захванати с верижка капачки или такива, които се заключват с контактния ключ на превозното средство. В този случай контактният ключ трябва да може да се сваля от капачката само в заключено положение.
 6.1.7.
 Разпоредби за сигурност на електронната система
 6.1.7.1.
 Всяко превозно средство, оборудвано с компютър за контрол на емисиите, включително компютър за контрол на емисиите от изпаряване, включително когато е вграден в компютър за контрол на емисиите на отработили газове, трябва да има защита, която възпрепятства изменения на функциите му, с


text:
изключение на случаите, когато има разрешение за това от производителя. Производителят трябва да разреши промяната на тези функции, ако тя е необходима за диагностиката, обслужването, инспектирането, осъвременяването или ремонта на превозното средство. Компютърните кодове или работни параметри, които могат да бъдат препрограмирани, следва да са устойчиви на опити за вмешателство и да разполагат с нива на защита най-малкото равностойно на това съгласно разпоредбите на ISO 15031-7:2013. Сменяемите интегрални схеми на паметта за калибриране следва да бъдат капсуловани, затворени в пломбиран контейнер или защитени с електронни алгоритми и да не могат да бъдат сменяни без използване на специализирани инструменти и процедури.
 6.1.7.1.1.
 По този начин могат да бъдат защитени в съответствие с точка 6.1.7.1 само характеристики, пряко свързани с калибриране на емисиите или предотвратяване на кражба на превозното средство.
 6.1.7.2.
 Програмно определяните експлоатационни параметри на двигателя не трябва да могат да се сменят без помощта на специални инструменти и процедури (например запоени или залети компютърни компоненти или запечатани (или запоени) компютърни кутии).
 6.1.7.3.
 Производителите могат да поискат от отговорния орган освобождаване от едно от тези изисквания за онези превозни средства, които е малко вероятно да изискват защита. Критериите, които отговорният орган оценява при разглеждането на изключението, включват, но не са ограничени до, наличието в момента на интегрални схеми за контрол на параметрите, способността за работа на превозното средство при високи показатели и прогнозният обем от продажби на превозното средство.
 6.1.7.4.
 Производителите възпрепятстват неразрешено препрограмиране, като използват програмируеми системи на компютърните кодове. Производителите трябва да използват най-съвременни техники за защита от вмешателство и защита от запис, изискващи електронен достъп до външен компютър, управляван от производителя. Методите за постигане на адекватно ниво на защита срещу неупълномощена намеса се одобряват от отговорния орган.
 6.1.8.
 Закръгляване
 Освен ако не е посочено друго в настоящото правило, точки 6.1.8.1. и 6.1.8.2. предвиждат правила за закръгляване, за да се изпълнят изискванията на настоящото правило.
 6.1.8.1.
 Когато цифрата непосредствено отдясно на последната цифра, която трябва да се запази, е по-малка от 5, последната запазена цифра остава непроменена.
 Пример:
 Ако резултатът е 1,234 грама, но се запазват само два знака след десетичната запетая, крайният резултат е 1,23 грама.
 6.1.8.2.
 Когато цифрата непосредствено отдясно на последната цифра, която трябва да се запази, е по-голяма или равна на 5, последната запазена цифра се завишава с 1.
 Пример:
 Ако резултатът е 1,236 грама, но се запазват само два знака след десетичната запетая, и тъй като 6 е повече от 5, крайният резултат е 1,24 грама.
 6.1.9.
 Използването на измервателно-коригиращи устройства, намаляващи ефективността на системите за контрол на емисии, е забранено. Забраната не се прилага, когато:
 а)
 нуждата от устройството е оправдана от гледна точка на защитата на двигателя срещу повреда или авария и за безопасната работа на превозното средство;
 б)
 устройството не функционира освен в рамките на изискванията за пускане на двигателя;
 или
 в)
 процедурите по изпитване включват изрично условие за установяване на емисиите от изпаряване и средната стойност на емисиите в отработилите газове от изходната тръба на последния шумозаглушител.
 6.2. Процедура за изпитване
 Таблица А определя различните изисквания за изпитване за одобрение


text:
на типа на превозно средство.
 Таблица A
 Прилагане на изискванията за изпитвания с цел одобряване на типа и издаване на разширения на одобрения на типа
 Категория на превозното средство
 Превозни средства с двигатели с принудително запалване, включително хибридни превозни средства (2)
 ,
 (3)
 Превозни средства с двигатели със самовъзпламеняване, включително хибридни превозни средства
 Изцяло електрически превозни средства
 Превозни средства с водородни горивни елементи
 Превозни средства, работещи с едно гориво
 Двугоривни превозни средства (4)
 Превозни средства, предназначени да работят със смес от горива (4)
 Превозни средства, работещи с едно гориво
 Еталонно гориво
 Бензин
 ВНГ
 ПГ/биометан
 Водород (ДВГ)
 Бензин
 Бензин
 Бензин
 Бензин
 Дизелово гориво
 Бензин
 —
 Водород (водородни горивни елементи)
 ВНГ
 ПГ/биометан
 Водород (ДВГ) (5)
 Етанол (E85)
 Изпитване от тип 1 (за приложимостта на измерваните компоненти към горивата и технологията на превозното средство и следователно към процедурата на измерване вж. таблица 1А и таблица 1Б) (гранични стойности)
 Да
 Да (6)
 Да (6)
 Да (5)
 Да
 (и двата вида гориво)
 Да
 (и двата вида гориво)
 Да
 (и двата вида гориво)
 Да
 (и двата вида гориво)
 Да
 Да
 —
 —
 Изпитване с корекция за околната температура (ATCT)
 (изпитване при 14°C)
 Да
 Да
 Да
 Да (5)
 Да
 (и двата вида гориво)
 Да
 (и двата вида гориво)
 Да
 (и двата вида гориво)
 Да
 (и двата вида гориво)
 Да
 Да
 —
 —
 Емисии от изпаряване
 (Изпитване от тип 4)
 Да
 Да (7)
 Да (7)
 —
 Да
 (само бензин)
 Да
 (само бензин)
 Да
 (само бензин)
 Да
 (само бензин)
 —
 Да
 —
 —
 Дълготрайност
 (Изпитване от тип 5)
 Да
 Да
 Да
 Да
 Да
 (само бензин)
 Да
 (само бензин)
 Да
 (само бензин)
 Да
 (само бензин)
 Да
 Да
 —
 —
 СБД
 Да
 Да
 Да
 Да
 Да
 Да
 Да
 Да
 Да
 Да
 —
 —
 OBFCM
 Да
 —
 —
 —
 —
 —
 —
 Да
 (и двата вида гориво)
 Да
 Да
 —
 —
 6.2.6.
 На всяка от фамилиите превозни средства, посочени по-долу, се задава уникален идентификатор в следния формат:
 FT-nnnnnnnnnnnnnnn-WMI
 Където:
 FT е идентификатор за типа фамилия:
 а)
 IP = интерполационна фамилия, определена в точка 6.3.2., със или без използване на метода на интерполация
 б)
 RL = фамилия за съпротивлението при движениепо пътя, както е определено в точка 6.3.3
 в)
 RM = фамилия с матрица на съпротивленията при движение по пътя, както е определено в точка 6.3.4
 г)
 PR = фамилия за системи с периодично регенериране (Ki), както е определено в точка 6.3.5
 д)
 AT = фамилия за изпитване с корекция за околната температура, както е определено в точка 2 от приложение Б6a.
 е)
 EV = фамилия с емисии от изпаряване, както е определено в точка 6.6.3
 ж)
 DF = фамилия с дълготрайност, както е определено в точка 6.7.5
 з)
 OB = идентификатор за фамилия СБД, както е определено в точка 6.8.1.
 и)
 ER = система за последваща обработка на отработилите газове, използваща идентификатор на фамилия реактиви (ER), както е определено в точка 6.9.2.
 й)
 GV = идентификатор за фамилия превозни средства, задвижвани с газово гориво (GFV), както е определено в точка 6.3.6.3.
 nnnnnnnnnnnnnnn е поредица от максимум 15 знака, ограничена до използването на


text:
символите 0-9, A-Z и знака за подчертаване „_“.
 WMI (международен идентификатор на производителя) е код, който идентифицира производителя по уникален начин и е определен в стандарт ISO 3780:2009.
 Притежателят на WMI е отговорен да гарантира, че комбинацията от знаци в низа nnnnnnnnnnnnnnn и WMI е уникална за фамилията и че низът nnnnnnnnnnnnnnn в рамките на този WMI е уникален за изпитванията за одобрение, извършени за получаване на одобрението.
 6.3. Описание на изпитването от тип 1 (WLTP )
 Изпитването от тип 1 се провежда върху всички превозни средства, посочени в точка 1. Следват се процедурите за изпитване и изискванията от настоящия параграф и от част Б на приложенията (ако е приложимо).
 6.3.1.
 Изпитването от тип 1 се провежда в съответствие с:
 а)
 циклите WLTC, описани в приложение Б1;
 б)
 избора на предавка и определения за смяна на предавката момент, описани в приложение Б2;
 в)
 подходящото(ите) гориво(а), посочено(и) в приложение Б3;
 г)
 съпротивлението при движение по пътя и динамометричните настройки, описани в приложение Б4;
 д)
 изпитвателното оборудване, описано в приложение Б5;
 е)
 процедурите за изпитване, описани в приложения Б6 и Б8;
 ж)
 методите на изчисление, описани в приложения Б7 и Б8.
 6.3.2.
 Интерполационна фамилия
 6.3.2.1.
 Интерполационна фамилия за превозни средства, използващи само двигатели с вътрешно горене
 6.3.2.1.1.
 Превозните средства може да принадлежат към една и съща интерполационна фамилия във всеки от следните случаи, включително при комбинация между тях:
 а)
 когато принадлежат към различни класове превозни средства, както е описано в точка 2 от приложение Б1;
 б)
 когато имат различни равнища на намаляване на стойността на скоростта, както е описано в точка 8 от приложение Б1;
 в)
 когато имат различна ограничена скорост, както е описано в точка 9 от приложение Б1;
 6.3.2.1.2.
 Само превозни средства, които са идентични по отношение на следните характеристики на превозното средство/силовото предаване/предавателната кутия, могат да бъдат част от една и съща интерполационна фамилия:
 а)
 тип двигател с вътрешно горене: вид гориво (или видове в случай на двугоривни превозни средства или превозни средства, предназначени да работят със смес от горива), процес на горене, работен обем на двигателя, характеристики при пълно натоварване, технология на двигателя и система на зареждане, както и други подсистеми или характеристики на двигателя, чието влияние върху тегловните емисии на CO2 при условията на WLTP не може да бъде пренебрегнато;
 б)
 стратегия за експлоатация за всички компоненти в силовото предаване, които оказват влияние върху тегловните емисии на CO2;
 в)
 тип предавателна кутия (напр. ръчна, автоматична, безстепенна) и модел на предавателната кутия (напр. стойност на въртящия момент, брой предавки, брой съединители и др.);
 г)
 отношения обороти/скорост (честотата на въртене на двигателя, разделена на скоростта на превозното средство). Това изискване се смята за изпълнено, ако за всички разглеждани отношения в предаването разликата в отношенията обороти/скорост на най-често монтирания тип предаване е в рамките на 8 %;
 д)
 брой задвижващи оси.
 6.3.2.1.3.
 Ако се използва алтернативен параметър, например по-висок nmin_drive, както е посочено в точка 2, буква к) от приложение Б2, или ASM, както е определено в точка 3.4 от приложение Б2, този параметър трябва да бъде един и същ


text:
в рамките на една интерполационна фамилия.
 6.3.2.2.
 Интерполационна фамилия за хибридни електрически превозни средства със и без външно зареждане
 В допълнение към изискванията на подточка 6.3.2.1 част от една и съща фамилия за интерполация могат да бъдат само хибридни електрически превозни средства със и без външно зареждане, които са идентични по отношение на следните характеристики:
 а)
 Тип и брой на електрическите машини: тип конструкция (асинхронен/синхронен и т.н.), тип охлаждащ агент (въздух, течност) и всякакви други характеристики, чието влияние върху тегловните емисии на CO2 и консумацията на електроенергия при условията на WLTP не може да бъде пренебрегнато;
 б)
 тип тягова система ПСНЕ (вид елемент, капацитет, номинално напрежение, номинална мощност, тип охлаждащ агент (въздух, течност));
 в)
 тип електрически преобразувател на енергията между електрическото устройство и тяговата система ПСНЕ, между устройството за захранване за ниско напрежение и тяговата система ПСНЕ и между съединителя за зареждане и тяговата система ПСНЕ, както и всяка друга характеристика, чието влияние върху тегловните емисии на CO2 и консумацията на електрическа енергия при условията на WLTP не може да бъде пренебрегнато. По искане на производителя и с одобрението на органа по одобряването във фамилията може да бъдат включени електрически преобразуватели на енергия между съединителя за зареждане и тяговата система ПСНЕ с по-ниски загуби на мощност;
 г)
 разликата в броя цикли на разреждане на акумулаторната батерия от началото на изпитването до и включително преходния цикъл не трябва да бъде повече от един.
 6.3.2.3.
 Интерполационна фамилия за изцяло електрически превозни средства
 Само изцяло електрически превозни средства, които са идентични по отношение на следните характеристики на електрическото силово предаване/предавателната кутия, могат да бъдат част от една и съща интерполационна фамилия:
 а)
 Тип и брой на електрическите машини: тип конструкция (асинхронен/синхронен и т.н.), тип охлаждащ агент (въздух, течност) и всякакви други характеристики, чието влияние върху консумацията на електрическа енергия и обхвата при условията на WLTP не може да бъде пренебрегнато;
 б)
 тип тягова система ПСНЕ (вид елемент, капацитет, номинално напрежение, номинална мощност, тип охлаждащ агент (въздух, течност));
 в)
 тип трансмисия (напр. ръчна, автоматична, безстепенна трансмисия) и модел на трансмисията (напр. стойност на въртящия момент, брой предавки, брой съединители и др.);
 г)
 брой задвижващи оси;
 д)
 тип електрически преобразувател на енергията между електрическото устройство и тяговата система ПСНЕ, между устройството за захранване за ниско напрежение и тяговата система ПСНЕ и между съединителя за зареждане и тяговата система ПСНЕ и всяка друга характеристика, чието влияние върху консумацията на електрическа енергия и пробега при условията на WLTP не може да бъде пренебрегнато. По искане на производителя и с одобрението на органа по одобряването във фамилията може да бъдат включени електрически преобразуватели на енергия между съединителя за зареждане и тяговата система ПСНЕ с по-ниски загуби на мощност;
 е)
 стратегия за експлоатация на всички компоненти, които оказват влияние върху консумацията на електрическа енергия в силовото предаване;
 ж)
 отношения обороти/скорост (честотата на въртене на двигателя, разделена на скоростта на превозното средство). Настоящото изискване се смята за изпълнено, ако за всички разглеждани отношения в трансмисията разликата в отношенията обороти/скорост на най-често монтирания тип и модел трансмисия е в рамките на


text:
8 %.
 6.3.2.4.
 Интерполационна фамилия за хибридни електрически превозни средства с горивен елемент с външно зареждане (OVC-FCHV) и хибридни електрически превозни средства с горивен елемент без външно зареждане (NOVC-FCHV)
 Само OVC-FCHV и NOVC-FCHV, които са идентични по отношение на следните характеристики на електрическото силово предаване/горивния елемент/предавателната кутия, могат да бъдат част от една и съща фамилия за интерполация:
 а)
 Тип и брой на електрическите машини: тип конструкция (асинхронен/синхронен и т.н.), тип охлаждащ агент (въздух, течност) и всякакви други характеристики, чието влияние върху разхода на гориво (или горивната ефективност) и консумацията на електрическа енергия при условията на WLTP не може да бъде пренебрегнато;
 б)
 тип горивен елемент (модел, номинално напрежение, тип охлаждащ агент (въздух, течност), както и други подсистеми от горивни елементи или характеристики, чието влияние върху разхода на гориво (или горивната ефективност) при условията на WLTP не може да бъде пренебрегнато;
 в)
 тип тягова система ПСНЕ (вид елемент, капацитет, номинално напрежение, номинална мощност, тип охлаждащ агент (въздух, течност));
 г)
 тип трансмисия (напр. ръчна, автоматична, безстепенна трансмисия) и модел на трансмисията (напр. стойност на въртящия момент, брой предавки, брой съединители и др.);
 д)
 брой задвижващи оси;
 е)
 тип електрически преобразувател на енергията между електрическото устройство и тяговата система ПСНЕ, между устройството за захранване за ниско напрежение и тяговата система ПСНЕ и между съединителя за зареждане и тяговата система ПСНЕ, както и всяка друга характеристика, чието влияние върху разхода на гориво (или горивната ефективност) и консумацията на електрическа енергия при условията на WLTP не може да бъде пренебрегнато; По искане на производителя и с одобрението на органа по одобряването във фамилията може да бъдат включени електрически преобразуватели на енергия между съединителя за зареждане и тяговата система ПСНЕ с по-ниски загуби на мощност;
 ж)
 стратегия за експлоатация на всички компоненти, които оказват влияние върху разхода на гориво (или горивната ефективност) и консумацията на електрическа енергия в силовото предаване;
 з)
 отношение обороти/скорост Настоящото изискване се смята за изпълнено, ако за всички разглеждани отношения в трансмисията разликата в отношенията обороти/скорост на най-често монтирания тип и модел трансмисия е в рамките на 8 %.
 6.3.3.
 Фамилия за съпротивление при движение по пътя
 Само превозни средства, които са идентични по отношение на следните характеристики, могат да бъдат част от една и съща фамилия за съпротивление при движение по пътя:
 а)
 Тип предавателна кутия (напр. ръчна, автоматична, безстепенна) и модел на предавателната кутия (напр. стойност на въртящия момент, брой предавки, брой съединители и др.). По искане на производителя и с одобрението на отговорния орган във фамилията може да бъде включена предавателна кутия с по-ниски загуби на мощност;
 б)
 Отношения обороти/скорост (честотата на въртене на двигателя, разделена на скоростта на превозното средство). Настоящото изискване се смята за изпълнено, ако за всички разглеждани предавателни отношения разликата в предавателните отношения на най-често монтирания тип трансмисия е в рамките на 25 %;
 в)
 Брой задвижващи оси;
 Ако в неутрално положение на предавателната кутия е куплирана най-малко една електрическа машина и превозното средство не е оборудвано с режим на движение по инерция (точка 4.2.1.8.5. от приложение Б4), така че електрическата машина не оказва


text:
влияние върху съпротивлението при движение по пътя, се прилагат критериите по точка 6.3.2.2, буква а) и точка 6.3.2.3, буква а).
 Ако има разлика, с изключение на масата на превозното средство, съпротивлението при търкаляне и аеродинамиката, чието влияние върху съпротивлението при движение по пътя не може да бъде пренебрегнато, това превозно средство не се счита за част от фамилията освен ако не е одобрено от отговорния орган.
 6.3.4.
 Фамилия с матрица на съпротивленията при движение по пътя
 Фамилията с матрица на съпротивленията при движение по пътя може да се прилага при превозни средства с технически допустима максимална маса в натоварено състояние ≥ 3 000 kg.
 Превозни средства с технически допустима максимална маса с товар ≥ 2 500 kg могат да бъдат част от фамилията за матрица на съпротивленията при движение, при условие че височината на точка R на седалката на водача е над 850 mm от земната повърхност.
 „Точка R“ означава „базовата точка на седалката“, както е определено в точка 2.4. от приложение 1 към Консолидираната резолюция за конструкцията на превозните средства (R.E.3.).
 Само превозни средства, които са идентични по отношение на следните характеристики, могат да бъдат част от една и съща фамилия с матрица на съпротивленията при движение по пътя:
 а)
 тип предавателна кутия (напр. ръчна, автоматична, безстепенна);
 б)
 брой задвижващи оси.
 6.3.5.
 фамилия за системи с периодично регенериране (Ki)
 Само превозни средства, които са идентични по отношение на следните характеристики, могат да бъдат част от една и съща фамилия за системи с периодично регенериране:
 а)
 тип двигател с вътрешно горене: вид гориво, процес на горене,
 б)
 система с периодично регенериране (т.е. катализатор, филтър за прахови частици);
 i)
 конструкция (т.е. тип корпус, тип благороден метал, тип субстрат, гъстота на клетките),
 ii)
 тип и принцип на работа,
 iii)
 обем ± 10 %;
 iv)
 местоположение (температура ± 100 °C при втората най-висока еталонна скорост).
 в)
 масата на изпитване на всяко превозно средство във фамилията е по-малка или равна на тази на превозното средство, използвано в демонстрационното изпитване на Ki, плюс 250 kg.
 6.3.6.
 Фамилия превозни средства, задвижвани с газово гориво (GFV)
 6.3.6.1.
 GFV могат да бъдат групирани във фамилия от типове превозни средства, задвижвани с ВНГ или ПГ/биометан, които след това се идентифицират от базово превозно средство. За превозни средства, които могат да работят и с течни горива, това групиране се прилага само когато превозното средство работи в режим на работа с газ.
 6.3.6.2.
 „Базово превозно средство GFV“ е превозно средство, избрано за демонстриране на способността на системата за захранване с гориво за самонастройване, с което се съпоставят принадлежащите към фамилията GFV превозни средства. Една фамилия GFV може да има повече от едно базово превозно средство.
 6.3.6.3.
 Член на фамилията GFV
 6.3.6.3.1.
 Само превозно средство, което споделя следните съществени характеристики със своето базово превозно средство, може да бъде групирано в фамилията GFV:
 а)
 произведено е от същия производител;
 б)
 за него се прилагат същите гранични стойности на емисиите;
 в)
 в случай на газова уредба с централно дозиране за целия двигател превозното средство е със гарантирана мощност в границите между 0,7 и 1,15


text:
пъти от мощността на базовото превозно средство GFV;
 г)
 в случай на газова уредба с индивидуално дозиране за всеки цилиндър превозното средство е със гарантирана мощност на цилиндър в границите между 0,7 и 1,15 пъти от мощността на цилиндър на базовото превозно средство GFV;
 д)
 ако превозното средство е оборудвано с катализатор, той е от същия тип, т.е. трипътен, с окисление, deNOx;
 е)
 превозното средство има газова уредба (включително регулатор на налягането) от същия производител на уредби и от същия тип: чрез всмукване, впръскване на горивото във вид на пари (едноточково, многоточково), впръскване в течно състояние (едноточково, многоточково);
 ж)
 тази газова уредба се управлява от електронно управляващо устройство от същия тип и със същите технически параметри и използва еднакви принципи на софтуера и еднаква стратегия за управление. Превозното средство може да има второ електронно управляващо устройство, за разлика от базовото превозно средство на фамилията GVF, при условие че това електронно устройство се използва единствено, за да управлява впръсквачите, допълнителни спирателни кранове и получаването на данни от допълнителни датчици.
 6.3.6.3.2.
 По отношение на изискванията по точка 6.3.6.3.1, букви в) и г):
 когато е доказано чрез демонстрация, че поради характеристиките на две работещи с газ превозни средства те биха били към една и съща фамилия, с изключение на техните сертифицирани мощности, съответно P1 и P2 (P1 < P2), и когато двете са били изпитвани като базови превозни средства, то принадлежността към фамилията е налична за всяко превозно средство със сертифицирана мощност между 0,7 P1 и 1,15 P2.
 6.3.7.
 Допълнителни изисквания за превозни средства, задвижвани с ВНГ или ПГ/биометан
 6.3.7.1.
 Допълнителните изисквания за превозните средства, задвижвани с ВНГ или ПГ/биометан се съдържат в приложение Б6.
 6.3.7.2.
 При изпитване от тип 1, определено в част Б на приложенията, едногоривните превозни средства, работещи с газ, се подлагат на изпитване от тип 1 за приспособимост към изменения в състава на ВНГ или ПГ/биометан, както е посочено в приложение Б6 по отношение на емисиите на замърсители, с горивото, използвано за измерване на полезната мощност съгласно Правило No 85 на ИКЕ на ООН.
 6.3.7.3.
 Двугоривните превозни средства, работещи с газ, се подлагат на изпитване с бензин и с ВНГ или с ПГ/биометан. Изпитванията на превозни средства, работещи с ВНГ или ПГ/биометан, се извършват за изпитване на промяна в състава на ВНГ или ПГ/биометан, както е посочено в приложение Б6 за емисиите на замърсители, както и с горивото, използвано за измерването на полезната мощност в съответствие с Правило No 85 на ИКЕ на ООН.
 6.3.7.4.
 Настоящата точка се прилага само за ниво 1А.
 Независимо от изискването по точка 6.3.7.2, едногоривните превозни средства, работещи с газ, се разглеждат за целите на изпитването от тип 1 като превозни средства, които могат да работят само с газообразно гориво.
 6.3.8.
 Допълнителни изисквания за превозни средства, предназначени за работа със смес от горива.
 6.3.8.1.
 При превозни средства, предназначени за работа със смес от горива, преминаването от едно еталонно гориво към друго между изпитванията става без ръчна промяна на регулировките на двигателя.
 6.3.9.
 OBFCM
 Само за ниво 1А
 Бордовият уред за НРГКЕ определя параметрите и


text:
съхранява техните стойности за целия срок на експлоатация в бордовата система на превозното средство, в съответствие с допълнение 5.
 6.3.10.
 Гранични стойности за газообразните емисии, масата на праховите частици и броя на частиците (ако се изисква измерване на броя на праховите частици)
 Получените в резултат на това маси на газообразните емисии, масата на праховите частици и броят на частиците (ако се изисква измерване на броя на праховите частици) трябва да бъдат по-ниски от граничните стойности, посочени в таблица 1А (за ниво 1А) или таблица 1Б (за ниво 1Б).
 Таблица 1A
 Тази таблица е приложима само за ниво 1A.
 Гранични стойности на емисиите за изпитване от тип 1
 Базова маса
 Базова маса (RM) (kg)
 Пределно допустими стойности
 Маса на въглеродния моноксид (СО)
 Маса на всички въглеводороди
 (THC)
 Маса на неметановите въглеводороди
 (NMHC)
 Маса на азотните оксиди
 (NOx)
 Комбинирана маса на въглеводороди и на азотни окиси
 (THC + NOx)
 Маса на праховите частици
 (Прахови частици)
 Брой частици
 PN
 L1
 (mg/km)
 L2
 (mg/km)
 L3
 (mg/km)
 L4
 (mg/km)
 L2 + L4
 (mg/km)
 L5
 (mg/km)
 L6
 [#/km]
 Категория
 Клас
 ПЗ
 ЗС
 ПЗ
 ЗС
 ПЗ
 ЗС
 ПЗ
 ЗС
 ПЗ
 ЗС
 ПЗ (8)
 ЗС
 ПЗ (8)
 ,
 ЗС
 M
 —
 Всички
 1 000
 500
 100
 —
 68
 —
 60
 80
 —
 170
 4,5
 4,5
 6,0 × 1011
 6,0 × 1011
 N1
 I
 RM ≤ 1 305
 1 000
 500
 100
 —
 68
 —
 60
 80
 —
 170
 4,5
 4,5
 6,0 × 1011
 6,0 × 1011
 II
 1 305 < RM ≤ 1 760
 1 810
 630
 130
 —
 90
 —
 75
 105
 —
 195
 4,5
 4,5
 6,0 × 1011
 6,0 × 1011
 III
 1 760 < RM
 2 270
 740
 160
 —
 108
 —
 82
 125
 —
 215
 4,5
 4,5
 6,0 × 1011
 6,0 × 1011
 N2
 —
 Всички
 2 270
 740
 160
 —
 108
 —
 82
 125
 —
 215
 4,5
 4,5
 6,0 × 1011
 6,0 × 1011
 ПЗ
 Принудително запалване
 ЗС
 Запалване чрез сгъстяване
 Таблица 1Б
 Тази таблица е приложима само за ниво 1Б.
 Гранични стойности на емисиите за изпитване от тип 1
 Технически допустима максимална маса с товар
 (ОТПС) (kg)
 Пределно допустими стойности
 Маса на въглеродния моноксид (СО)
 Маса на неметановите въглеводороди
 (NMHC)
 Маса на азотните оксиди
 (NOx)
 Маса на праховите частици
 (Прахови частици)
 L1
 (mg/km)
 L3
 (mg/km)
 L4
 (mg/km)
 L5
 (mg/km)
 Категория
 Клас
 G, O
 D
 G,O
 D
 G
 D
 О
 G* (9), O
 D
 M
 —
 Всички
 1 150
 630
 100
 24
 50
 150
 150
 5
 5
 N1, N2
 —* (10)
 GVW≤ 1 700
 1 150
 630
 100
 24
 50
 150
 150
 5
 5
 —
 1 700 < GVW ≤ 3 500
 2 550
 630
 150
 24
 70
 240
 240
 7
 7
 —* (11)
 Всички
 4 020
 —
 100
 —
 50
 —
 150
 5
 —
 G
 Бензин, ВНГ
 D
 Дизелово гориво
 О
 Друго гориво
 6.3.11.
 Само за ниво 1А
 Корекционен коефициент за фамилия KCO2 за OVC-HEV и NOVC-HEV
 Разрешено е да се слеят две или повече интерполационни фамилии в една и съща фамилия с корекционен коефициент КCO2, при която KCO2 се определя с


text:
превозно средство H от една от включените интерполационни фамилии. Интерполационната фамилия, от която се избира превозно средство H, трябва да бъде съгласувана с отговорния орган.
 По искане на отговорния орган производителят представя фактология за обосновката и техническите критерии за сливане на тези интерполационни фамилии, например в следните случаи:
 Сливат се две или повече интерполационни фамилии:
 а)
 които са били разделени поради превишаване на максималния интерполационен обхват от 20 g/km CO2 (в случай че е измерено превозно средство M: 30 g/km);
 б)
 които са били разделени поради различни стойности на мощността на двигателя на един и същ физически двигател с вътрешно горене
 (различна мощност, свързана само със софтуера);
 в)
 които са били разделени, тъй като отношенията обороти/скорост са малко над допустимото отклонение от 8 %;
 г)
 които са били разделени, но все още отговарят на всички критерии за фамилия на едно и също интерполационна фамилия.
 д)
 които били разделени поради различен брой задвижващи оси.
 Различните преобразуватели на електрическа енергия между зареждащите се от електрическата мрежа и тяговата ПСНЕ не се считат за критерий в контекста на семейство корекционни коефициенти.
 6.4. [Подлежи на уточняване]
 6.5. [Подлежи на уточняване]
 6.6. Изпитване от тип 4 (Определяне на емисиите от изпаряване)
 6.6.1.
 Изпитването от тип 4 се провежда върху всички превозни средства с резервоар за бензин в съответствие с изискванията на точки 6.6.2—6.6.4 и приложение В3.
 За ниво 1А
 Едногоривните превозни средства, работещи с газ, са освободени.
 6.6.2.
 При изпитване в съответствие с приложение В3 към настоящото правило емисиите от изпаряване трябва да бъдат по-малки от посочените в таблица 2.
 Таблица 2
 Гранична стойност на емисиите при изпитване за емисии от изпаряване
 Маса на емисиите от изпаряване (g/изпитване)
 2,0
 6.6.3.
 Фамилия с емисии от изпаряване
 6.6.3.1.
 Част от една и съща фамилия за емисии от изпаряване могат да бъдат единствено превозни средства, които са еднакви по отношение на изброените характеристики в букви а), г) и д), технически равностойни по отношение на характеристиките, изброени в букви б) и в) и подобни или, където е приложимо, в рамките на декларираните допустими стойности по отношение на характеристиките, изброени в букви е) и ж):
 а)
 материал и конструкция на системата на резервоара за гориво;
 б)
 материал на гъвкавите тръбопроводи за горивни пари;
 в)
 материал на горивопровода и на техниката за свързване;
 г)
 система с херметичен или нехерметичен резервоар за гориво;
 д)
 настройка на предпазния клапан на резервоара за гориво (засмукване и изпускане на въздух);
 е)
 работна способност за бутан на въгленовия филтър (BWC300) в рамките на 10 % от обхвата на най-високата стойност (за въгленови филтри с един и същи тип активен въглен, като обемът на активния въглен трябва да бъде в рамките на 10 процента от този, за който е определена стойността BWC300);
 ж)
 система за контрол на прочистването с въздух (например, тип на клапана, стратегия за контрол на прочистването с въздух).
 Производителят доказва пред отговорния орган техническата равностойност на букви б) и в).
 6.6.3.2.
 Превозното средство се счита, че отделя емисии от изпаряване в най-неблагоприятния случай и се използва за изпитване, ако то е с най-голямото съотношение